Getah Arab

Getah Arab (;  atau acacia gum) adalah bahan diperolehi dari getah semulajadi rembesan dua spesies akasia iaitu Senegalia senegal <ref>{{Cite web|url=http://powo.science.kew.org/taxon/urn:lsid:ipni.org:names:471439-1|title=Acacia senegal (gum arabic)|publisher=Royal Botanic Gardens, Kew|url-status=live|archive-url=https://web.archive.org/web/20180228042150/http://powo.science.kew.org/taxon/urn:lsid:ipni.org:names:471439-1|archive-date=28 February 2018}}</ref> dan Vachellia (Acacia) seyal yang mengeras. Bahan ini terdiri banyaknya dari campuran glikoprotein dan polisakarida kompleks daripada arabinosa dan galaktosa, ia bersifat larut dalam air dan boleh dimakan.

Getah keras ini dituai secara komersial dari pokok-pokok liar, kebanyakannya di Sudan (80%) dan di seluruh Sahel benua Afrika dari Senegal di sebelah barat ke Somalia di timur. Ia digunakan terutama dalam industri makanan dan minuman ringan sebagai penstabil bernombor E414 (I414 di AS). Ia turut digunakan dalam menghasilkan pelbagai jenis bahan seni termasuk cat, gam, kosmetik, dan pelbagai aplikasi industri termasuk kawalan kelikatan pada tinta dan industri tekstil, walaupun bahan yang lebih murah bersaing dengannya kerana banyak peranan ini.

 Penggunaan 

 Dalam makanan 
Bahan ini digunakan dalam industri makanan menghasilkan gula lapis, gula-gula lembut dan getah serta manisan seumpamanya sebagai penstabil, pengemulsi dan pemekat, serta dalam pembuatan minuman ringan untuk mengikat pemanis dan perasa. Bahan ini sering dilarutkan dalam air atau sirap gomme, ia kadang-kadang juga digunakan dalam koktel untuk mengelakkan gula daripada mengkristal lalu memberikan rasa halus apabila diminum.

 Dalam kesenian 
Bahan ini digunakan sebagai bahan pengikat cat air kerana sifat mudah larut dalam air bersama apa jua pigmen warna ditakarkan. Pigmen ini akan melekat bersama gum arabic'' meresap pada permukaan seperti kertas setelah air habis menyejat.

Gum arabic turut dipakaikan sebagai pelicau ukiran tembikar yang hendak dibakar agar lebih diperkuatkan mengelakkan kerosakan apabila dikendalikan lanjut.

Rujukan 

Tanaman
Ramuan masakan